# Jaunā Wirtgen W 210 XP lielā asfalta frēze: Čempiona veiktspēja savā svara klasē

Wirtgen eksperti ar modeli W 210 XP ir paplašinājuši savu produktu klāstu ar jaunu augstas veiktspējas mašīnu. Apvienojot lielisku dzinēja jaudu ar pielietojumam optimizētu transportēšanas svaru, šī mašīna ir īsts čempions savā svara klasē.

Profesionāla mašīna ar paplašinātu pielietojuma diapazonu

Asfalta frēze W 210 XP ir īsts čempions savā svara klasē. Tās jaudīgais 6 cilindru dzinējs nodrošina iespaidīgu 571 kW jaudu, ļaujot asfalta frēzi izmantot dažādiem pielietojumiem, sākot no virsmas regulārās atjaunošanas līdz pilnīgai ceļa seguma noņemšanai un smalkiem frēzēšanas darbiem.

*Plašas mašīnas izmantošanas iespējas, pateicoties FCS Light*

W 210 XP standarta aprīkojumā ir 2 m frēzrullis. Kā izvēles aprīkojums ir pieejami arī agregāti ar 1,5 un 2,2 m frēzēšanas platumu. Wirtgen Flexible Cutter System Light (FCS Light) ne tikai nodrošina lielāku elastīgumu, bet arī plašu mašīnas pielietojumu — izšķirošu faktoru ekonomiskai lielu frēzmašīnu ekspluatācijā. Gan 2 m, gan 2,2 m frēzruļļi ir savietojami ar FCS Light. Tas dod iespēju viegli uzstādīt frēzruļļus ar vienu un to pašu platumu, bet dažādām griežņu atstarpēm, kā nepieciešams veicamajam darbam.

*HT22 ātrās nomaiņas griežņu turētāja sistēma: maksimāla frēzēšanas veiktspēja, zemas ekspluatācijas izmaksas*

Visi frēzēšanas ruļļi ir uzstādīti ar Wirtgen HT22 ātrās nomaiņas griežņu turētāja sistēmu. Robustā sistēmas augšdaļa var tikt viegli un ātri nomainīta tieši darbu veikšanas vietā. Tādējādi tiek minimizēti mašīnas dīkstāves laiki un palielināts frēzruļļa kalpošanas ilgums. HT22 ir vispusīgs līdzeklis maksimālas frēzēšanas veiktspējas un zemu ekspluatācijas izmaksu nodrošināšanai.

Vienkārša transportēšana uzlabo mašīnas pieejamību

Pateicoties mašīnas kompaktajiem izmēriem un optimālam mašīnas transportēšanas svaram, W 210 XP var tikt viegli transportēta no vienas darbavietas uz citu. Tā rezultātā augstas veiktspējas frēzēšanas mašīna var tikt sagatavota darbam ļoti īsā laikā. Bez ūdens tvertnes satura (aptuveni 29 t) transportēšanas svars ir zems, tādēļ mašīnu ir iespējams transportēt arī ar nelielu zemas platformas kravas auto ar mazu bruto svaru. Tā rezultātā klienti var ērtāk pārvietot savu lielo asfalta frēzi uz nākamo darba vietu, ievērojami samazinot izmaksas.

Optimizēta ergonomika augstiem dienas produktivitātes rādītājiem

Ergonomiski izstrādātā caurstaigājamā W 210 XP operatora platforma ir vēl viens pluss šai mašīnai. Vadības rīki ir ideāli izvietoti, lai sniegtu skaidru pārskatu un padarītu operatora darbu ar mašīnu pavisam vienkāršu. Šādā veidā jaunās W 210 XP ekspluatācijas koncepcija, ko izstrādājuši Wirtgen konstruktori, īpašu uzmanību pievēršot detaļām, nodrošina augstus dienas produktivitātes rādītājus.

Foto:

|  |  |
| --- | --- |
|  | W\_composing\_Title\_W210XP\_00001\_DR Wirtgen W 210 XP augstas veiktspējas asfalta frēze atbilst visām prasībām, kuras tiek izvirzītas modernai būvniecības tehnikai - gan augstas veiktspējas un ekonomiskas efektivitātes, gan elastīguma jomā. Apvienojot lielisku dzinēja jaudu ar pielietojumam optimālu transportēšanas svaru, W 210 XP ir īsts čempions savā svara klasē. |

|  |  |
| --- | --- |
|  | W\_photo\_W210XP\_00043\_HI Salokāmais padeves konveijers un hidrauliski nolokāmais aizsargjumts atvieglina būvniecības profesionāļu darbu, veicot jaunās, lielās Wirtgen W 210 XP asfalta frēzes iekraušanu un transportēšanu. |

*Piezīme: Šīs fotogrāfijas ir paredzētas tikai kā piemērs. Ievietošanai publikācijās, lūdzu, izmantojiet fotogrāfijas ar 300 dpi izšķirtspēju, kas ir pieejamas lejupielādei Wirtgen GmbH / Wirtgen Group tīmekļa vietnēs.*

|  |  |
| --- | --- |
| Plašākai informācijai,  lūdzu, izmantojiet šo kontaktinformāciju:  WIRTGEN GmbH  Corporate Communications  Michaela Adams, Mario Linnemann  Reinhard-Wirtgen-Strasse 2  53578 Windhagen  Germany/Vācija  Tālrunis: +49 (0) 2645 131 – 4510  Fakss: +49 (0) 2645 131 – 499  E-pasts: presse@wirtgen.com  www.wirtgen.com |  |